12 Fa o nna le tshono, kgothaletsa bana ba o tsenang sekolo le bone gore ba tsene mo jw.org. Mosimane mongwe yo o bidiwang Luca o ne a dira jalo. Mo tlelaseng ya bone, go ne go buiwa ka madumedi a a farologaneng mme Luca o ne a lemoga gore buka ya bone ya sekolo e ne e bua dilo tse di phoso ka Basupi ba ga Jehofa. Le fa gone a ne a tshogile, o ne a kopa morutabana gore a tlhalose lebaka la go bo dilo tseo di le phoso mme morutabana wa gagwe o ne a dumela. Luca o ne a kgona go tlhalosa se re se dumelang e bile o ne a bontsha tlelase yotlhe website ya rona. Morutabana o ne a kopa bana botlhe gore ba lebe bidio ya setlhogo se se reng, Fenya Mokgerisi Kwantle ga go Lwa le Ene. Luca o itumelela gore o ile a kgona go bolelela batho ba bangwe ka Jehofa.